LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PLAČIAJUOSČIO RYŠIO INFRASTRUKTŪROS PLĖTRA KAIMO VIETOVĖSE“ ĮGYVENDINIMO TAISYKLIŲ PATVIRTINIMO

2013 m. rugpjūčio 7 d. Nr. 3D-563

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 8 ir 9.2 punktais, atsižvelgdamas į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2011 m. gruodžio 19 d. Europos Parlamento ir Tarybos reglamentu (ES) Nr. 1312/2011 (OL 2011 L 339, p. 1), 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2013 m. balandžio 12 d. Komisijos įgyvendinimo reglamentu (ES) Nr. 335/2013 (OL 2013 L 105, p. 1), nuostatas ir siekdamas efektyviai panaudoti EŽŪFKP lėšas,

t v i r t i n u Lietuvos kaimo plėtros 2007–2013 metų programos priemonės „Plačiajuosčio ryšio infrastruktūros plėtra kaimo vietovėse“ įgyvendinimo taisykles (pridedama).

Ūkio ministras,

pavaduojantis žemės ūkio ministrą	Evaldas Gustas

PATVIRTINTA

Lietuvos Respublikos žemės ūkio ministro

2013 m. rugpjūčio 7 d. įsakymu Nr. 3D-563

LIETUVOS KAIMO PLĖTROS 2007–2013 METŲ PROGRAMOS PRIEMONĖS „PLAČIAJUOSČIO RYŠIO INFRASTRUKTŪROS PLĖTRA KAIMO VIETOVĖSE“ ĮGYVENDINIMO TAISYKLĖS

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Plačiajuosčio ryšio infrastruktūros plėtra kaimo vietovėse“ įgyvendinimo taisyklės (toliau – Taisyklės) parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2011 m. gruodžio 19 d. Europos Parlamento ir Tarybos reglamentu (ES) Nr. 1312/2011 (OL 2011 L 339, p. 1), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2013 m. balandžio 12 d. Komisijos įgyvendinimo reglamentu (ES) Nr. 335/2013 (OL 2013 L 105, p. 1), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839; 2009, Nr. 43-1667), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C(2007)5076, su paskutiniais pakeitimais, patvirtintais 2009 m. gruodžio 14 d. Komisijos sprendimu Nr. C (2009)10216 (toliau – Programa), Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2012, Nr. 18-830) (toliau – Administravimo taisyklės).

2. Taisyklės taikomos Programos 3 krypties „Gyvenimo kokybė kaimo vietovėse ir kaimo ekonomikos įvairinimas“ priemonės „Kaimo atnaujinimas ir plėtra“ papildomai priemonei „Plačiajuosčio ryšio infrastruktūros plėtra kaimo vietovėse“ (toliau – Priemonė) įgyvendinti.

II. TAISYKLĖSE VARTOJAMI SUTRUMPINIMAI IR SĄVOKOS

3. Taisyklėse vartojami sutrumpinimai:

Agentūra – Nacionalinė mokėjimo agentūra prie Žemės ūkio ministerijos.

ES – Europos Sąjunga.

EŽŪFKP – Europos žemės ūkio fondas kaimo plėtrai.

Ministerija – Lietuvos Respublikos žemės ūkio ministerija.

4. Taisyklėse vartojamos sąvokos apibrėžtos Programoje, Administravimo taisyklėse, Lietuvos informacinės visuomenės plėtros 2011–2019 metų programoje, patvirtintoje Lietuvos Respublikos Vyriausybės 2011 m. kovo 16 d. nutarimu Nr. 301 (Žin., 2011, Nr. 33-1547), kituose teisės aktuose.

III. PRIEMONĖS TIKSLAI IR REMIAMA VEIKLA

5. Priemonės tikslai:

5.1. teikti kaimo ekonominės veiklos subjektams ir gyventojams plačiajuosčio ryšio paslaugas;

5.2. gerinti tokių paslaugų prieigą kaimo gyventojams ir verslui;

5.3. didinti kaimo vietovių patrauklumą, verslo konkurencingumą ir užimtumo galimybes kaimo vietovėse sudarant galimybes naudotis sparčiuoju internetu.

6. Pagal Priemonę remiama veikla – prieigos prie plačiajuosčio ryšio infrastruktūros sukūrimas, įskaitant plačiajuosčio ryšio linijų prieigos terminalinius mazgus ir antžemines konstrukcijas (t. y. fiksuotojo ryšio, antžeminio bevielio ryšio, palydovinio ryšio ar kombinuotojo ryšio technologijas).

IV. PARAMOS DYDIS

7. Finansuojama iki 100 proc. visų tinkamų finansuoti projekto išlaidų.

8. Pagal Priemonę vykdomo projekto didžiausia galima paramos suma yra 17 214 127 Lt (septyniolika milijonų du šimtai keturiolika tūkstančių vienas šimtas dvidešimt septyni litai) ir turi būti skiriama nepažeidžiant valstybės pagalbos „Valstybės pagalba SA.36132 (2013/N) – Lietuva, „Kaimiškųjų vietovių informacinių technologijų plačiajuosčio tinklo plėtra“ – Pakeitimas“ schemos sąlygų.

V. GALIMI PAREIŠKĖJAI IR PARAMOS GAVĖJAI

9. Galimas pareiškėjas / paramos gavėjas – viešoji įstaiga „Plačiajuostis internetas“.

VI. NETINKAMI PAREIŠKĖJAI

10. Parama neteikiama, jei:

10.1. pareiškėjas paramos paraiškoje, pridedamuose ar pagal paklausimą pateiktuose dokumentuose sąmoningai pateikė neteisingą informaciją;

10.2. pareiškėjui yra iškelta byla dėl bankroto ir (arba) jis yra likviduojamas;

10.3. yra priimtas galutinis sprendimas dėl:

10.3.1. pareiškėjo įvykdyto kitos sutarties dėl paramos skyrimo iš EŽŪFKP, ES ir (arba) Lietuvos Respublikos valstybės biudžeto lėšų naudojimo pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

10.3.2. paramos mokėjimo pareiškėjui nutraukimo dėl padaryto pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

10.3.3. pareiškėjo įvykdytos nusikalstamos veikos ar administracinio teisės pažeidimo, susijusio su parama. Tokiu atveju pareiškėjas neturi teisės pretenduoti į paramą dvejus metus nuo galutinio sprendimo priėmimo.

10.4. 10.3.2 punkto nuostatos netaikomos, kai pareiškėjo padarytas ir užregistruotas pažeidimas neturėjo ar neturi neigiamos įtakos viešiesiems finansams, projekto rezultatams ir tikslams pasiekti. Agentūra, Agentūros nustatyta tvarka įvertinusi pažeidimo poveikį viešiesiems finansams, projekto rezultatams ir tikslams pasiekti, nustato, ar pareiškėjui taikyti apribojimą, ar ne. Pažeidimo poveikio viešiesiems finansams, projekto rezultatams ir tikslams vertinimas atliekamas paraiškos tinkamumo vertinimo metu, Agentūros sudarytoje komisijoje.

VII. TINKAMUMO KRITERIJAI PARAMAI GAUTI

11. Tinkamumo kriterijai paramai gauti yra šie:

11.1. paramos paraišką teikia subjektas, įvardytas šių Taisyklių 9 punkte;

11.2. projektas atitinka Priemonės tikslus, nurodytus šių Taisyklių 5 punkte;

11.3. projekto veikla ir numatomos išlaidos yra susijusios su remiama veikla, nurodyta šių Taisyklių 6 punkte;

11.4. pareiškėjas neturi įsiskolinimų Lietuvos Respublikos valstybės biudžetui ir Valstybinio socialinio draudimo fondui (atitiktis šiam kriterijui gali būti tikslinama paramos paraiškos vertinimo metu);

11.5. pareiškėjas tvarko ir (arba) įsipareigoja nuo paramos sutarties pasirašymo momento tvarkyti buhalterinę apskaitą Lietuvos Respublikos teisės aktų nustatyta tvarka. Pareiškėjas laikomas atitinkančiu šį tinkamumo kriterijų, jei pateikia Agentūrai veiklos (nuo savo įregistravimo datos) finansinės atskaitomybės dokumentų kopijas (balansas ir pelno (nuostolių) ataskaita);

11.6. pareiškėjas įsipareigoja, jei yra draudimo paslaugų prieinamumas, apdrausti turtą, kuriam įsigyti ar sukurti bus panaudota parama, ne trumpesniam kaip penkerių metų laikotarpiui nuo paramos sutarties pasirašymo: projekto įgyvendinimo laikotarpiui – didžiausiu turto atkuriamosios vertės draudimu nuo visų galimų rizikos atvejų, o įgyvendinus projektą – likutine verte, atsižvelgiant į atitinkamos rūšies turto naudojimo laiką ir taikomas turto nusidėvėjimo normas. Šis reikalavimas gali būti netaikomas, jei pareiškėjas pagrindžia, kad nėra draudimo paslaugų prieinamumo, ir pateikia bent tris oficialius skirtingų draudimo įmonių atsisakymus apdrausti paramos lėšomis įgytą ar sukurtą turtą;

11.7. pareiškėjas įsipareigoja be rašytinio Agentūros sutikimo mažiausiai penkerius metus nuo paramos sutarties pasirašymo dienos nedaryti esminio projekte numatytos veiklos, vietos ar sąlygų pakeitimo, kuris:

11.7.1. paveiktų jos pobūdį ir sąlygas arba suteiktų pernelyg didelio pranašumo privačiam ar viešajam juridiniam asmeniui;

11.7.2. įvyktų dėl paramos lėšomis įgyto turto nuosavybės pobūdžio pasikeitimo arba dėl projekte numatytos veiklos nutraukimo ar perkėlimo į kitą vietą;

11.8. pareiškėjas, prieš pateikdamas paramos paraišką Agentūrai, su Ministerija suderina numatomų prijungti prie šviesolaidinės infrastruktūros objektų sąrašą. Po paramos sutarties pasirašymo, prireikus minėtąjį sąrašą pakeisti, prieš kreipiantis į Agentūrą, sąrašo pakeitimus suderinti su Ministerija;

11.9. projekto įgyvendinimo vieta yra kaimo vietovė ar miestas iki 6000 gyventojų, išskyrus savivaldybių centrus;

11.10. pareiškėjas, patvirtina, kad projektas nenumatytas įgyvendinti pagal Lietuvos Respublikos susisiekimo ministerijos įgyvendinamą Ekonomikos augimo veiksmų programos 3 prioriteto „Informacinė visuomenė visiems“ priemonę „Plačiajuosčiai elektroninių ryšių tinklai“ ar pagal kitas ES fondų, Programos ar nacionalinių programų lėšomis įgyvendinamas programas, siekiant išvengti dvigubo finansavimo rizikos;

11.11. pareiškėjas patvirtina, kad projektas atitinka Lietuvos informacinės visuomenės plėtros 2011–2019 metų programos nuostatas;

11.12. projekto įgyvendinimo metu atliekamas poveikio aplinkai įvertinimas vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105) (jeigu to reikalaujama pagal Lietuvos Respublikos įstatymus).

VIII. TINKAMOS IR NETINKAMOS FINANSUOTI IŠLAIDOS

12. Projekto įgyvendinimo trukmė turi būti nurodyta paramos paraiškoje ir negali viršyti 24 mėnesių nuo sprendimo skirti paramą priėmimo dienos. Projektas turi būti įgyvendintas iki 2015 metų rugpjūčio 31 d.

13. Projekto paramos paraiškoje turi būti numatytos visos išlaidos, tiesiogiai susijusios su projekto įgyvendinimu ir pagal pobūdį atitinkančios Priemonės remiamą veiklą, nurodytą Taisyklių 6 punkte. Paramos lėšomis finansuojamos tik tinkamomis finansuoti pripažintos ir būtinos projektui įgyvendinti išlaidos, neviršijančios numatyto paramos dydžio ir intensyvumo.

14. Tinkamomis finansuoti pripažįstamos išlaidos:

14.1. būtinos projektui įgyvendinti ir numatytos paramos sutartyje;

14.2. pareiškėjo padarytos įgyvendinant projektą, ne anksčiau kaip po paramos paraiškos pateikimo datos. Šios išlaidos nefinansuojamos, jeigu parama projektui neskiriama arba išlaidos nėra nurodytos tinkamų finansuoti išlaidų kategorijų sąraše, pateiktame Taisyklių 16 punkte, arba jei jos padarytos nesilaikant Programos administravimo taisyklėse nustatytų pirkimo procedūrų. Pirkimo dokumentaciją pareiškėjas gali pateikti Agentūrai įvertinti prieš teikdamas paraišką;

14.3. papildomos veiklos išlaidų, reikalingų užtikrinti tinkamą projekto įgyvendinimą (techninė pagalba, projekto administravimas, viešinimas), dalis gali sudaryti iki 7 proc. visų tinkamų finansuoti išlaidų. Papildomos veiklos išlaidos, tiesiogiai susijusios su projekto parengimu ir įgyvendinimu, gali būti padarytos ne anksčiau kaip prieš dvejus metus iki paramos paraiškos pateikimo datos, tačiau, jei parama projektui neskiriama arba pirkimai atlikti nesilaikant Programos administravimo taisyklėse nustatytos tvarkos, išlaidos nefinansuojamos;

14.4. faktiškai padarytos, užregistruotos paramos gavėjo apskaitoje, pagrįstos išlaidų pagrindimo ir apmokėjimo įrodymo dokumentų originalais arba oficialiai patvirtintomis kopijomis;

14.5. padarytos prekėms, paslaugoms, darbams pirkti vadovaujantis Programos administravimo taisyklėse nustatyta tvarka;

14.6. padarytos naujoms, nenaudotoms, Lietuvos Respublikos ir ES teisės aktuose nustatytus reikalavimus atitinkančioms prekėms įsigyti.

15. Tinkamos finansuoti išlaidos turi būti aiškiai išvardytos pagal išlaidų kategorijas, o ne pateikiamos bendra suma.

16. Tinkamų finansuoti išlaidų kategorijos:

16.1. prieigos prie plačiajuosčio ryšio infrastruktūros sukūrimas, įskaitant plačiajuosčio ryšio linijų prieigos terminalinius mazgus ir fiksuotas antžemines konstrukcijas;

16.2. optinio pluošto kabelinių linijų projektavimas ir įrengimas;

16.3. įrangos, reikalingos tinklo funkcionavimui ir paslaugų teikimo infrastruktūrai užtikrinti, įsigijimas ir įrengimas;

16.4. papildoma veikla, reikalinga tinkamam projekto įgyvendinimui užtikrinti:

16.4.1. techninė pagalba, projekto administravimas, atitinkantys bendrųjų išlaidų sąvoką, nustatytą Programoje, t. y. atlyginimas inžinieriams, architektams, konsultantams ir ekspertams, konsultuojantiems techniniais, technologiniais, ekonominiais ir organizaciniais projekto rengimo ir įgyvendinimo klausimais, kai tokios paslaugos nėra tęstinė ar periodinė veikla, susijusi su fizinio ar juridinio asmens įprastine veikla ir išlaidomis, taip pat statinio projekto rengimo (įskaitant ekspertizę) išlaidos, projekto techninės analizės, patentų ir licencijų įsigijimo, projekto audito išlaidos ŽŪM nustatytais atvejais, frančizės ne žemės ūkio srityje;

16.4.2. projekto viešinimo išlaidos, atliktos vadovaujantis šių taisyklių 42 punktu.

17. Netinkamos finansuoti išlaidos:

17.1. nesusijusios su projektu ir remiama veikla, neatitinkančios Taisyklių 13, 14 ir 16 punktuose išlaidoms nustatytų reikalavimų;

17.2. trumpalaikis turtas;

17.3. išlaidos ar jų dalis, patirtos perkant prekes, darbus ar paslaugas ir nesilaikant Programos administravimo taisyklėse nustatytos pirkimų tvarkos;

17.4. papildomos veiklos, reikalingos tinkamam projekto įgyvendinimui užtikrinti, dalis, neatitinkanti Taisyklių 16.4 punkte nurodytų reikalavimų;

17.5. projekte numatytos išlaidos, finansuojamos iš kitų nacionalinių programų ir ES fondų;

17.6. žemės pirkimas ir (arba) nuoma, ir (arba) kito nekilnojamojo turto pirkimas ir (arba) nuoma;

17.7. vandens, elektros, šildymo, telefono ir interneto ryšio, biuro prekių, kuro, transporto priemonių eksploatavimas;

17.8. komandiruotės;

17.9. projekte naudojamo ilgalaikio turto nusidėvėjimas (amortizacija);

17.10. banko mokesčiai už sąskaitos atidarymą ir tvarkymą, banko operacijos;

17.11. nekilnojamojo turto vertės ataskaitos parengimas.

18. Pridėtinės vertės mokestis (toliau – PVM) yra netinkamas finansuoti iš paramos lėšų. Prekių ir (ar) paslaugų, už kurias mokama iš EŽŪFKP ir bendrojo finansavimo lėšų, PVM, kurio paramos gavėjas pagal Lietuvos Respublikos pridėtinės vertės mokesčio įstatymą (Žin., 2002, Nr. 35-1271) neturi ir negalėtų turėti galimybės įtraukti į PVM ataskaitą, yra apmokamas iš šiam tikslui skirtų Ministerijos bendrųjų valstybės biudžeto asignavimų.

IX. PARAMOS PARAIŠKOS PILDYMO, TEIKIMO, REGISTRAVIMO IR VERTINIMO TVARKA

19. Kvietimą teikti paramos paraiškas skelbia Agentūra pagal Ministerijos patvirtintą grafiką. Kvietimas skelbiamas „Valstybės žinių“ priede „Informaciniai pranešimai“, taip pat interneto svetainėse („Valstybės žinių“– www.valstybės-zinios.lt, Ministerijos – www.zum.lt, Agentūros – www.nma.lt).

20. Paramos paraiškos forma pateikiama Taisyklių priede ir skelbiama Ministerijos ir Agentūros interneto svetainėse adresais: www.zum.lt ir www.nma.lt.

21. Paramos paraiška ir jos priedai pildomi, komplektuojami ir teikiami Programos administravimo taisyklėse nustatyta tvarka. Kitaip užpildytos, sukomplektuotos ar pateiktos paramos paraiškos nebus priimamos.

22. Užpildyta paramos paraiška ir kiti dokumentai pateikiami pareiškėjo (juridinio asmens) ar jo įgalioto asmens.

23. Paramos paraiškas priima iš pareiškėjų ir registruoja Agentūra Programos administravimo taisyklėse nurodytais adresais ir tvarka. Paraiškos, pateiktos po kvietime nustatyto termino, nepriimamos.

24. Paramos paraiškos vertinimas atliekamas Programos administravimo taisyklių nustatyta tvarka. Paramos paraiškų vertinimas pradedamas nelaukiant paramos paraiškų priėmimo termino pabaigos. Paramos paraiškų vertinimas negali trukti ilgiau kaip 30 darbo dienų nuo jos užregistravimo Agentūroje dienos. Į paramos paraiškų vertinimo terminą neįskaičiuojami paklausimų pareiškėjui, patikrų vietoje, įtariamo pažeidimo tyrimo atlikimo bei ekspertizės atlikimo, vykdomų Programos administravimo taisyklėse nustatyta tvarka, terminai.

25. Paramos paraiškų atitikties tikrinimas atliekamas Programos administravimo taisyklių nustatyta tvarka.

26. Projekto tinkamumo skirti paramą vertinimą Agentūra turi organizuoti bendradarbiaudama su pareiškėju, t. y. Programos administravimo taisyklėse nustatytais terminais ir tvarka Agentūrai pateikus pastabas dėl paramos paraiškos ar jos priedų atitikties projektų tinkamumo kriterijams, pareiškėjas gali šiuos dokumentus ir (arba) duomenis patikslinti.

27. Atlikdama projektų tinkamumo skirti paramą vertinimą, Agentūra gali pasitelkti nepriklausomus ekspertus, kaip nurodyta Programos administravimo taisyklėse.

28. Priimant sprendimus dėl projektų tinkamumo, turi būti užtikrinama, kad, sudarius paramos sutartis, nebus viršyta Priemonei nustatyta didžiausia leistina paramos suma.

29. Paramos paraiškos tinkamumo vertinimo metu nustatoma, ar projektas tinkamas gauti paramą iš EŽŪFKP ir bendrojo finansavimo lėšų, numatytų Lietuvos Respublikos valstybės biudžete, ir galima paramos suma, suapvalinta iki sveikųjų skaičių.

X. MOKĖJIMO PRAŠYMO TEIKIMO, ADMINISTRAVIMO IR PARAMOS IŠMOKĖJIMO TVARKA

30. Paramos gavėjas po kiekvieno projekto įgyvendinimo etapo, kaip nurodyta paramos sutartyje nustatytame mokėjimo prašymų teikimo tvarkaraštyje, pateikia nustatytos formos mokėjimo prašymą. Avansinį mokėjimo prašymą galima užpildyti ir pateikti elektroniniu būdu Agentūros informaciniame portale adresu www.https://portal.nma.lt. Avansiniai mokėjimo prašymai elektroniniu būdu teikiami tik asmeniškai, įgaliotas asmuo negali pateikti avansinio mokėjimo prašymo. Avansinį mokėjimo prašymą teikiant elektroniniu būdu, pridedami dokumentai turi būti elektroninės formos (jeigu dokumentas pateiktas popierine forma, jis turi būti nuskenuotas ir pateiktas kartu su avansiniu mokėjimo prašymu).

31. Mokėjimo prašymo formos ir informacija apie pridedamus dokumentus tvirtinama Agentūros direktoriaus įsakymu ir skelbiama Agentūros interneto svetainėje (www.nma.lt). Elektroniniu būdu pildomos mokėjimo prašymo formos struktūra ir informacinių laukų aiškinimai gali skirtis nuo patvirtintos mokėjimo prašymo formos. Agentūra dėl patogesnio mokėjimo prašymų pildymo internetu gali atlikti ir kitus mokėjimo prašymo formos pakeitimus.

32. Paramos gavėjas mokėjimo prašymą ir susijusius dokumentus privalo užpildyti ir sukomplektuotus pateikti Agentūrai taip, kaip tai nurodyta Programos administravimo taisyklėse. Jeigu paramos gavėjas asmeniškai ar per įgaliotą asmenį negali pateikti mokėjimo prašymo, tai padaryti galima paštu arba per kurjerį. Kitais būdais mokėjimo prašymai nepriimami. Teikiant avanso, tarpinį ar galutinį mokėjimo prašymą, pildoma mokėjimo prašymo forma. Netinkamai užpildyti, sukomplektuoti ar pateikti mokėjimo prašymai nebus priimami.

33. Pavėluotai pateikus mokėjimo prašymą, paramos gavėjui taikomos Programos administravimo taisyklėse nustatytos sankcijos. Pavėluotai teikiami mokėjimo prašymai priimami 60 darbo dienų nuo paramos sutartyje nustatytos datos. Vėliau pateikti mokėjimo prašymai nepriimami.

34. Jeigu paramos gavėjas dėl objektyvių priežasčių nori pratęsti mokėjimo prašymo pateikimo terminą ar pakeisti kitas paramos sutartyje nustatytas projekto įgyvendinimo sąlygas, jis turi Agentūrai pateikti argumentuotą prašymą dėl sutarties keitimo, pridėdamas dokumentus, kuriuose įrodomos pateisinamos priežastys. Prašymas pakeisti paramos sutartį gali būti įteiktas paramos gavėjo (juridinio asmens) atstovo arba jo įgalioto asmens, išsiųstas paštu (faksu) arba įteiktas pašto kurjerio. Agentūrai priėmus sprendimą pakeisti paramos sutartį, rengiamas paramos sutarties pakeitimas.

35. Mokėjimo prašymą pateikus pavėluotai dėl nenugalimos jėgos (force majeure) aplinkybių, sankcijos netaikomos, tačiau paramos gavėjas privalo Agentūrai raštu paaiškinti vėlavimo priežastis ir (arba) pateikti dokumentus, pagrindžiančius vėlavimo priežastis.

36. Paramos gavėjo atsiskaitymai, susiję su projekto įgyvendinimu, turi vykti per finansines institucijas.

37. Pateikti ir užregistruoti mokėjimo prašymai tikrinami ir vertinami Programos administravimo taisyklėse nustatyta tvarka. Agentūra turi įvertinti mokėjimo prašymą ir paramos lėšas užsakyti per 30 darbo dienų nuo mokėjimo prašymo gavimo užregistravimo Agentūroje dienos. Į šį terminą neįskaičiuojamas paklausimų paramos gavėjui, patikrų vietoje bei įtariamo pažeidimo tyrimo bei ekspertizės atlikimo laikas.

38. Šiai Priemonei taikomas išlaidų kompensavimo su avanso mokėjimu būdas:

38.1. avansas išmokamas paramos gavėjui pateikus avanso mokėjimo prašymą;

38.2. avanso dydis, išmokamas paramos gavėjui, negali būti didesnis kaip 20 proc. paramos lėšų, skirtų projektui įgyvendinti, sumos. Jei pagal Taisyklių 18 punktą paramos gavėjui numatyta kompensuoti ir PVM, avanso dydis negali būti didesnis kaip 20 proc. paramos lėšų ir PVM, skirtų projektui įgyvendinti, sumos;

38.3. gavęs avansą, paramos gavėjas pradeda įgyvendinti projektą ir pirmąjį mokėjimo prašymą kartu su ataskaitinio laikotarpio išlaidų pagrindimo bei apmokėjimo įrodymo dokumentais ir (arba) jų patvirtintomis kopijomis teikia Agentūrai Programos administravimo taisyklėse nustatyta tvarka. Jeigu per 3 mėnesius nuo avanso gavimo dienos paramos gavėjas nepradeda įgyvendinti projekto, nepatiria išlaidų ir nepateikia mokėjimo prašymo, jis, praėjus 3 mėnesiams, per 5 darbo dienas privalo grąžinti gautą avansą Agentūrai. Paramos sutartyje nustatomi mokėjimo prašymų pateikimo terminai;

38.4. baigęs įgyvendinti projektą, paramos gavėjas Programos administravimo taisyklėse nustatyta tvarka teikia Agentūrai galutinį mokėjimo prašymą ir galutinę projekto įgyvendinimo ataskaitą. Jei paramos gavėjui numatytas finansuoti PVM, kaip nurodyta Taisyklių 18 punkte, galutiniame mokėjimo prašyme taip pat nurodoma ir PVM suma. Galutinis mokėjimo prašymas turi būti pateiktas ne vėliau kaip iki 2015 m. birželio 30 d.

38.5. mokėjimo prašymus Agentūra nagrinėja ir prireikus imasi papildomų priemonių ir procedūrų vadovaudamasi Programos administravimo taisyklėse nustatyta tvarka;

38.6. paramos gavėjas gali teikti keletą mokėjimo prašymų, pagal kuriuos patirtų išlaidų suma, nurodyta kiekviename mokėjimo prašyme, išskyrus paskutinį mokėjimo prašymą, negali būti mažesnė kaip gauto avanso suma.

XI. PROJEKTO ĮGYVENDINIMO PRIEŽIŪRA, PATIKROS IR SANKCIJOS

39. Paramos gavėjas Agentūrai projekto įgyvendinimo ataskaitas ir veiklos pagrindimo dokumentus teikia Administravimo taisyklėse nustatyta tvarka.

40. Patikrų vietoje atlikimo tvarka numatyta Administravimo taisyklėse.

41. Paramos gavėjui nesilaikant paramos suteikimo reikalavimų, pažeidžiant paramos sutarties sąlygas ar pažeidžiant įsipareigojimus, numatytus šiose Taisyklėse, taikomos sankcijos, numatytos Administravimo taisyklėse.

XII. PROJEKTO VIEŠINIMAS

42. Iš EŽŪFKP ir bendrojo finansavimo lėšų pagal Programą konkrečiam projektui paramą gaunantis paramos gavėjas privalo imtis informavimo ir viešinimo priemonių, vadovaudamasis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191 (Žin., 2007, Nr. 48-1868; 2009, Nr. 16-644, Nr. 107-4518, Nr. 131-5706; 2010, Nr. 12-597, Nr. 23-1089; 2011, Nr. 30-1406, Nr. 83-4038).

XIII. BAIGIAMOSIOS NUOSTATOS

43. Projektų dokumentų saugojimo reikalavimai, Agentūros ir (arba) Ministerijos priimtų sprendimų, veiksmų ar neveikimo, susijusių su projektu, pateiktu pagal priemonę, administravimu, vertinimu, atranka ir mokėjimo prašymų administravimu, apskundimo tvarka ir kita Taisyklėse nenurodyta informacija yra pateikiama Administravimo taisyklėse ir kituose teisės aktuose.

44. Pasikeitus Taisyklėse nurodytiems teisės aktams, tiesiogiai taikomos naujos šių teisės aktų nuostatos.

_________________

Lietuvos kaimo plėtros 2007–2013 metų programos priemonės „Plačiajuosčio ryšio infrastruktūros plėtra kaimo vietovėse“ įgyvendinimo taisyklių

priedas

(Paramos paraiškos forma)

NACIONALINĖS MOKĖJIMO AGENTŪROS PRIE ŽEMĖS ŪKIO MINISTERIJOS KAIMO PLĖTROS IR ŽUVININKYSTĖS PROGRAMŲ DEPARTAMENTO |_|_|_|_|_|_|_|_|_|_| TERITORINIS PARAMOS ADMINISTRAVIMO skyrius*
|_|_|_|_| |_|_| |_|_| |_|_|_|_|_|_|_|_|_|_|_|_|_|_| (paramos paraiškos registracijos data ir registracijos numeris)
(paramos paraišką užregistravusio tarnautojo pareigos)	(vardas, pavardė)	(parašas)
Paramos paraiška vertinti priimta	⬜
Paramos paraiška atmesta	⬜

________________

* Pildo Nacionalinės mokėjimo agentūros prie Žemės ūkio ministerijos (toliau – Agentūra) Kaimo plėtros ir žuvininkystės programų departamento teritorinio paramos administravimo skyriaus tarnautojas.

** Paramos paraiškos forma pildoma mažosiomis raidėmis ir aiškiu šriftu (rekomenduojama naudoti Times New Roman šriftą, ne mažesnį kaip 10 punktų).

______________________________

(dokumento sudarytojo pavadinimas)

Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento _____________ teritoriniam paramos administravimo skyriui

PARAMOS ParaiškA

gauti paramą pagal lietuvos Kaimo plėtros 2007–2013 metų programos PRIEMONĘ „PLAČIAJUOSČIO RYŠIO INFRASTRUKTŪROS PLĖTRA KAIMO VIETOVĖSE“ *

____________Nr. ________

(data)

____________________

(sudarymo vieta)

I. INFORMACIJA APIE PAREIŠKĖJĄ

1. Pareiškėjo duomenys: (pateikite informaciją apie pareiškėją)
1.1. Juridinio asmens pavadinimas |_|_|_|_|_|_|_|_|_|_|_|_|_|_|_|_|_|_|_|_|_| (nurodykite juridinio asmens pavadinimą pagal juridinio asmens registracijos pažymėjimą)
1.2. Juridinio asmens teisinė forma |_|_|_|_|_|_|_|_|_|_|_|_|_|_|_|_|_|_|_|_|_| (nurodykite juridinio asmens teisinę formą pagal juridinio asmens registracijos pažymėjimą)
1.3. Juridinio asmens registravimo kodas |_|_|_|_|_|_|_|_|_|_|_| (nurodykite juridinio asmens kodą pagal juridinio asmens registracijos pažymėjimą)
1.4. Juridinio asmens įsteigimo data |_|_|_|_| |_|_| |_|_| (nurodykite juridinio asmens įsteigimo datą pagal juridinio asmens registracijos pažymėjimą)
1.5. Juridinio asmens vadovas arba jo įgaliotas asmuo: (nurodykite juridinio asmens vadovo pareigas, vardą, pavardę, telefono Nr. , el. pašto adresą, kuriuo bus galima susisiekti projekto paraiškos vertinimo ir projekto įgyvendinimo metu)
1.5.1. Pareigos
1.5.2. Vardas
1.5.3. Pavardė
1.5.4. Telefono Nr.
1.5.5. El. pašto adresas
1.6. PVM mokėjimas (nurodykite informaciją apie PVM mokėjimą)	⬜ – taip PVM mokėtojo kodas |_|_|_|_|_|_|_|_|_|_|_|

⬜ – ne PVM nemokėjimo teisinis pagrindas _________________

Kokiu būdu norite gauti informaciją apie projekto paraiškos administravimo eigą? (pažymėkite ženklu „X“)
Paštu	⬜
Elektroniniu paštu	⬜
Informaciniame portale	⬜
Sutinku elektroniniu paštu gauti Nacionalinės mokėjimo agentūros prie Žemės ūkio ministerijos interneto svetainėse publikuojamas naujienas (jei sutinkate, pažymėkite „X“)	⬜

II. INFORMACIJA APIE PROJEKTĄ

1. Lietuvos kaimo plėtros 2007– 2013 metų programos (toliau – Programa) priemonė „Plačiajuosčio ryšio infrastruktūros plėtra kaimo vietovėse“ (toliau – Priemonė)	Plačiajuosčio ryšio infrastruktūros plėtra kaimo vietovėse
2. Programos Priemonės, iš kurios bus mokama parama, kodas	|_3_|_2_|_1_|
3. Projekto pavadinimas
4. Projekte numatyta vykdyti veikla
5. Projekto įgyvendinimo vieta
6. Bendra projekto vertė su PVM, Lt	|_|_|_|_|_|_|_|_| Lt (Nurodoma bendra projekto vertė su tinkamomis ir netinkamomis finansuoti išlaidomis, įskaitant PVM, litais)
7. Bendra projekto vertė be PVM, Lt	|_|_|_|_|_|_|_|_| Lt (Nurodoma bendra projekto vertė su tinkamomis ir netinkamomis finansuoti išlaidomis, neįskaitant PVM, litais)
8. Prašoma paramos suma, Lt (Nurodyta suma turi sutapti su IV lentelės „Tinkamų finansuoti išlaidų sąrašas“ prašoma paramos suma)	|_|_|_|_|_|_|_|_| Lt (Nurodoma prašoma paramos suma nuo tinkamų finansuoti projekto išlaidų, litais)
9. Prašoma lėšų suma PVM kompensuoti, Lt	|_|_|_|_|_|_|_|_| Lt (Nurodoma iš paramos lėšų netinkama finansuoti PVM suma, kuri pagal Taisyklių 18 punktą apmokama iš šiam tikslui skirtų Ministerijos bendrųjų valstybės biudžeto asignavimų)
10. Projekto įgyvendinimo trukmė, mėn.	|_|_| mėn. (Nurodoma planuojama projekto įgyvendinimo trukmė mėnesiais, t. y. nuo sprendimo skirti paramą priėmimo dienos iki paskutinio mokėjimo prašymo pateikimo dienos)
11. Projekto vadovas	Vardas, pavardė: |_|_|_|_|_|_|_|_|_|_|_|_|_|_|_|_|_|_|_|_|_|_|_|_| Tiesioginio ryšio tel. Nr. : |_|_|_|_|_|_|_|_|_|_|_|_|_|_|_|_|_|_|_|_|_|_|_|_| El. pašto adresas: |_|_|_|_|_|_|_|_|_|_|_|_|_|_|_|_|_|_|_|_|_|_|_|_| (Nurodoma pareiškėjo įgalioto asmens, kuris bus atsakingas už projekto valdymą ir priežiūrą projekto įgyvendinimo metu, vardas, pavardė, telefono Nr. , el. pašto adresas)
12. Projekto finansininkas	Vardas, pavardė: |_|_|_|_|_|_|_|_|_|_|_|_|_|_|_|_|_|_|_|_|_|_|_|_| Kontaktinio tel. Nr. : |_|_|_|_|_|_|_|_|_|_|_|_|_|_|_|_|_|_|_|_|_|_|_|_| El. pašto adresas: |_|_|_|_|_|_|_|_|_|_|_|_|_|_|_|_|_|_|_|_|_|_|_|_| (Nurodoma pareiškėjo įgalioto asmens, kuris bus atsakingas už projekto lėšų apskaitą projekto įgyvendinimo metu, vardas, pavardė, telefono Nr. , el. pašto adresas)

III. PROJEKTO ĮGYVENDINIMO PLANAS

(Nurodoma atskiri planuojami projekto įgyvendinimo etapai ar atskiros planuojamos projekto veiklos sritys, jų įgyvendinimo trukmė (mėn.), vykdymo laikas (pradžia ir pabaiga)

Eil. Nr.	Veiklos / etapo pavadinimas	Trukmė (mėn.)	Vykdymo pradžia (metai, mėnuo)	Vykdymo pabaiga (metai, mėnuo)
1.
2.
3.
...

IV. TINKAMŲ FINANSUOTI IŠLAIDŲ SĄRAŠAS

(Nurodomos tinkamų finansuoti išlaidų kategorijos: išlaidų pavadinimas, planuojamo pirkimo kaina be PVM, PVM suma, bendra suma su PVM, prašoma paramos suma pagal konkrečias išlaidų kategorijas (Lt); pildant lentelę vadovaujamasi prie paramos paraiškos pridedamais komerciniais pasiūlymais ir kitais numatytų išlaidų vertės pagrindimo dokumentais)

Nr.	Išlaidų pavadinimas (nurodyti pagal Subpriemonės įgyvendinimo taisyklėse nustatytas tinkamų finansuoti išlaidų kategorijas)	Suma be PVM, Lt	PVM, Lt	Bendra suma su PVM, Lt	Prašoma paramos suma, Lt	Iš paramos lėšų netinkama finansuoti PVM suma, kuri apmokama iš šiam tikslui skirtų Ministerijos bendrųjų valstybės biudžeto asignavimų, Lt
1.	Prieigos prie plačiajuosčio ryšio infrastruktūros sukūrimas, įskaitant plačiajuosčio ryšio linijų prieigos terminalinius mazgus ir fiksuotas antžemines konstrukcijas
1.1.
...
2.	Optinio pluošto kabelinių linijų projektavimas ir įrengimas
2.1.
...
3.	Įranga, reikalinga tinklo funkcionavimui ir paslaugų teikimo infrastruktūrai užtikrinti, tokios įrangos įsigijimas ir įrengimas
3.1.
...
4.	Papildoma veikla, reikalinga tinkamam projekto įgyvendinimui užtikrinti (techninė pagalba, projekto administravimas)
4.1.
...
5.	Viešinimo išlaidos:
5.1.
....
Iš viso:

V. PROJEKTO FINANSAVIMO ŠALTINIAI

(Nurodoma, kaip pareiškėjas numato finansuoti projektą (t. y. nurodomos visos projekto įgyvendinimui reikalingos lėšos ir jų šaltiniai). Jeigu projekte numatytos investicijos netinkamos finansuoti paramos lėšomis, tačiau būtinos projektui įgyvendinti, jos turi būti įskaičiuotos į projekto vertę ir turi būti užtikrintas jų finansavimas. Projekto finansavimo šaltiniai turi atitikti projekto vertę su PVM. Nurodoma lėšų vertė litais ir informacijos šaltinis)

Eil. Nr.	Šaltinis	Suma, Lt	Nuoroda į patvirtinantį dokumentą ir (arba) informacijos šaltinį
1.	Prašoma paramos lėšų suma (Nurodoma projektui įgyvendinti numatoma gauti paramos lėšų suma litais)	|_|_|_|_|_|_|_|_|_|	_________ (nepildyti)
2.	Lėšos PVM finansuoti pagal Taisyklių 18 punktą skiriamos iš Žemės ūkio ministerijos bendrųjų valstybės biudžeto asignavimų (PVM nuo paramos lėšomis įsigyjamų prekių ir paslaugų vertės)	|_|_|_|_|_|_|_|_|_|
3.	Pareiškėjo lėšos (Nurodoma konkreti pareiškėjo projektui įgyvendinti skiriamų lėšų suma litais, įskaitant PVM nuo pareiškėjo lėšomis įsigyjamų prekių ir paslaugų vertės)	|_|_|_|_|_|_|_|_|_|
4.	Bendra projekto vertė iš viso (1+2+3)	|_|_|_|_|_|_|_|_|_|	_________ (nepildyti)

VI. Projekto įgyvendinimo (priežiūros) rodikliai

(Pildoma atsižvelgiant į projekto pobūdį, tikslus, uždavinius, projekto įgyvendinimo planą. Turi būti įrašomi planuojami projekto įgyvendinimo rezultatai bei jų matavimo rodikliai, išreikšti kiekybine išraiška (vnt.). Rodiklių reikšmės privalo būti realios ir suplanuotos. Pagal paramos sutartyje nurodytų šių rodiklių reikšmes vertinant įsipareigojimų rodiklių pasiekimo laipsnį, projekto įgyvendinimo metu bus stebima ir vertinama projekto įgyvendinimo eiga, taip pat nustatoma, kiek projektas prisideda prie Priemonės tikslų įgyvendinimo)

Eil. Nr.	Rodiklio pavadinimas	Prieš pradedant įgyvendinti projektą 20___ m.	Po projekto įgyvendinimo (prognozė 20___ m.)
1.	Įrengta optinio pluošto kabelinių linijų (km)
2.	Interneto skverbties kaimo vietovėse padidėjimas (vnt.)
3.	Plačiajuosčio ryšio aprėptis kaimo vietovėse (vnt.)

VII. INFORMACIJA APIE PARAMĄ, GAUTĄ PAREIŠKĖJO VYKDOMIEMS PROJEKTAMS PAGAL KITAS PROGRAMOS IR (ARBA) KITŲ EUROPOS SĄJUNGOS (TOLIAU – ES) FONDŲ PRIEMONES, IR (ARBA) TARPTAUTINES PARAMOS PROGRAMAS, LIETUVOS RESPUBLIKOS VALSTYBĖS IR (ARBA) SAVIVALDYBIŲ SPECIALIĄSIAS PARAMOS PROGRAMAS

(Lentelė skirta užtikrinti, jog projekte numatytos investicijos nebuvo, nėra ir nebus finansuojamos pagal kitas Programos priemones ar kitų ES fondų, finansinių programų ir (arba) nacionalinių programų lėšomis)

Nr.	Projekto pavadinimas	Paramos šaltinis (nurodomas konkretus paramos lėšų šaltinis, t. y. ES struktūrinis ar kt. fondas, tarptautinės paramos programos, Lietuvos Respublikos valstybės ar savivaldybių biudžetų specialieji asignavimai ar kiti paramos lėšų šaltiniai)	Paramos suma, Lt	Sąsaja su projektu, dėl kurio rengiamas projektas (jei projektai galimai tarpusavyje susiję, nurodoma vieta (teritorija))
1.	Projektai, remiami pagal kitas Programos priemones
1.1.
...
2.	ES struktūrinių ir kt. fondų ir (arba) finansinių programų lėšomis remiami projektai
2.1.
…
3.	Kitų tarptautinių paramos programų lėšomis remiami projektai
3.1.
…
4.	Lietuvos Respublikos valstybės ir (arba) savivaldybių specialiųjų programų ir (arba) rezervų lėšomis remiami projektai
4.1.
...
5.	Valstybės pagalba (nurodyti)
5.1.
...

VIII. INFORMAVIMO IR VIEŠINIMO PRIEMONĖS

(Informavimo ir viešinimo priemonės pasirenkamos ir nurodomos griežtai laikantis Informavimo apie Lietuvos kaimo plėtros 2007– 2013 metų programą ir suteiktos paramos viešinimo taisyklių, patvirtintų Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191 (Žin., 2007, Nr. 48-1868), nuostatomis. Pasirinktas atsakymo variantas žymimas ženklu „X“)

Eil. Nr.	Informavimo apie projektą ir projekto viešinimo priemonės
1.	Projekto metu įsigytų materialinių vertybių (įrangos, baldų, technikos ir kt.) ar įrengtų patalpų ženklinimas Programos logotipu, šūkiu „Europos žemės ūkio fondas kaimo plėtrai: Europa investuoja į kaimo vietoves“ ir ES emblema (vėliava)	⬜ Taip ⬜ Ne
2.	Aiškinamieji stendai (privaloma, kai bendra projekto investicinė vertė viršija 172 640 Lt )	⬜ Taip ⬜ Ne
3.	Informaciniai stendai (privaloma infrastruktūros kūrimo vietoje, kai projekte numatytos investicijos į infrastruktūrą ir bendra tokio projekto vertė viršija 1 726 400 Lt)	⬜ Taip ⬜ Ne
4.	Kitos priemonės (neprivaloma) (jei taip, nurodyti, kokios)	⬜ Taip ⬜ Ne

IX. TINKAMUMAS SKIRTI PARAMĄ

(Pasirinktas atsakymo variantas žymimas ženklu „X“ ir pateikiamas trumpas pasirinkto atsakymo pagrindimas (jei pareiškėjui atrodo būtina)

Eil. Nr.	Kriterijus	Atsakymas	Pagrindimas (jei būtina)
1.	Ar patvirtinate, kad esate pajėgus įgyvendinti projektą ir efektyviai panaudoti projektui įgyvendinti reikalingas paramos lėšas?	⬜ Taip ⬜ Ne
2.	Ar patvirtinate, kad projekte numatytos išlaidos nebuvo, nėra ir nebus finansuojamos iš kitų nacionalinių programų ir ES fondų?	⬜ Taip ⬜ Ne
3.	Ar esate atsiskaitęs su Valstybine mokesčių inspekcija?	⬜ Taip ⬜ Ne
4.	Ar esate atsiskaitęs su Valstybinio socialinio draudimo fondu?	⬜ Taip ⬜ Ne
5.	Ar tvarkote (įsipareigojate tvarkyti) buhalterinę apskaitą pagal Lietuvos Respublikos teisės aktų nustatytus reikalavimus?	⬜ Taip ⬜ Ne
6.	Ar įsipareigojate, jei yra draudimo paslaugų prieinamumas, apdrausti turtą, kuriam įsigyti ar sukurti bus panaudota parama, ne trumpesniam kaip penkerių metų laikotarpiui nuo paramos sutarties pasirašymo Taisyklių 11.6 punkte nurodyta tvarka?	⬜ Taip ⬜ Ne
7.	Ar įsipareigojate be rašytinio Agentūros sutikimo mažiausiai penkerius metus nuo paramos sutarties pasirašymo dienos nedaryti esminio projekte numatytos veiklos, vietos ar sąlygų pakeitimo, kuris paveiktų jos pobūdį ir sąlygas arba suteiktų pernelyg didelio pranašumo privačiam ar viešajam juridiniam asmeniui, arba įvyktų dėl paramos lėšomis įgyto turto nuosavybės pobūdžio pasikeitimo, arba dėl projekte numatytos veiklos nutraukimo ar perkėlimo į kitą vietą?	⬜ Taip ⬜ Ne
8.	Ar patvirtinate, kad projektas nenumatytas įgyvendinti pagal Lietuvos Respublikos susisiekimo ministerijos įgyvendinamą Ekonomikos augimo veiksmų programos 3 prioriteto „Informacinė visuomenė visiems“ priemonę „Plačiajuosčiai elektroninių ryšių tinklai“ ar pagal kitas ES fondų, Programos ar nacionalinių programų lėšomis įgyvendinamas programas, siekiant išvengti dvigubo finansavimo rizikos?	⬜ Taip ⬜ Ne
9.	Ar patvirtinate, kad projektas atitinka Lietuvos informacinės visuomenės plėtros 2011– 2019 metų programos nuostatas?	⬜ Taip ⬜ Ne
10.	Ar patvirtinate, kad numatytos investicijos atitinka aplinkos apsaugos reikalavimus ir standartus? (jei taikoma)	⬜ Taip ⬜ Ne

X. PATEIKIAMi DOKUMENTAI

Eil.Nr.	Dokumento pavadinimas	Pažymėti X	Lapų skaičius
1.	Pareiškėjo registravimo pažymėjimas ar kopija	⬜	|_|_|
2.	Paramos paraišką pasirašiusio ir (arba) pateikusio Agentūrai asmens įgaliojimus patvirtinantis dokumentas (Teikiama, jeigu paramos paraišką ir kitus su projekto įgyvendinimu susijusius dokumentus pasirašo ir pateikia pareiškėjo vadovo įgaliotas asmuo)	⬜	|_|_|
3.	Valstybinės mokesčių inspekcijos pažyma apie pareiškėjo atsiskaitymą su Lietuvos Respublikos valstybės biudžetu (Pažyma turi būti išduota pareiškėjui ne anksčiau kaip prieš 15 darbo dienų iki projekto paraiškos pateikimo dienos)	⬜	|_|_|
4.	Valstybinio socialinio draudimo fondo pažyma apie pareiškėjo socialinio draudimo mokesčių sumokėjimą (Pažyma turi būti išduota pareiškėjui ne anksčiau kaip prieš 15 darbo dienų iki projekto paraiškos pateikimo dienos)	⬜	|_|_|
5.	Pareiškėjo veiklos (nuo savo įregistravimo datos) finansinės atskaitomybės dokumentų kopijos (balansas ir pelno (nuostolių) ataskaita)	⬜	|_|_|
6.	Investicinis projektas	⬜	|_|_|
7.	Raštas, patvirtinantis, kad projektas prisideda prie Lietuvos informacinės visuomenės plėtros 2011– 2019 metų programos įgyvendinimo	⬜	|_|_|
8.	Informacinės visuomenės plėtros komiteto raštas, patvirtinantis, kad projekte numatytos ir pagal šią priemonę finansuojamos išlaidos tuo pat metu nebuvo, nėra ir nebus finansuojamas pagal Ekonomikos augimo veiksmų programos 3 prioriteto „Informacinė visuomenė visiems“ priemonę „Plačiajuosčiai elektroninių ryšių tinklai“	⬜	|_|_|
9.	Kiti su projektu susiję ir, pareiškėjo manymu, būtini dokumentai (nurodyti)	⬜	|_|_|
10.	Su Žemės ūkio ministerija suderintas numatomų prijungti prie šviesolaidinės infrastruktūros objektų sąrašas	⬜	|_|_|

XI. PAREIŠKĖJO DEKLARACIJA

Aš, pretenduojantis (-i) gauti paramą pagal priemonę „Plačiajuosčio ryšio infrastruktūros plėtra kaimo vietovėse“, pasirašydamas (-a) šioje paramos paraiškoje patvirtinu, kad: - šioje paramos paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga; - šis projektas bus įgyvendinamas taip, kaip nurodyta šioje paramos paraiškoje ir jos prieduose; - prašoma parama yra mažiausia projektui įgyvendinti reikalinga suma; - organizacija, kuriai aš atstovauju, nėra pažeidusi jokios kitos sutarties dėl paramos skyrimo iš ES arba Lietuvos Respublikos biudžeto lėšų; - subjektas, kuriam aš atstovauju, nėra likviduojamas; - man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas, arba dėl kurių projektas nebūtų įgyvendintas nustatytu laikotarpiu; - žinau, kad paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją); - žinau, kad Agentūra gali patikrinti pateiktus duomenis ir atlikti patikrą vietoje, taip pat gauti papildomos informacijos apie mano atstovaujamos organizacijos įgyvendinamo projekto ir su juo susijusią veiklą. Pateiktus duomenis kontrolės tikslams gali panaudoti ir kitos Lietuvos Respublikos ir EB institucijos; - žinau, kad jei netinkamai vykdysiu projektą pagal šią paraišką ar kitaip pažeisiu teisės aktų, reglamentuojančių paramos teikimą ir administravimą, reikalavimus, man gali būti taikomos teisės aktų numatytos sankcijos. Esu informuotas (-a) ir sutinku, kad Agentūra tikrins pateiktus duomenis kituose valstybės registruose ir duomenų bazėse. Esu informuotas (-a), kad esu atsakingas (-a) už reikiamų dokumentų ir (arba) pažymų pateikimą laiku Agentūrai. Esu informuotas (-a), kad duomenys apie gaunamą (gautą) paramą bus viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti EB finansinius interesus teisės aktuose nustatyta tvarka. Esu informuotas (-a), kad turiu teisę žinoti apie savo asmens ir atstovaujamos organizacijos duomenų tvarkymą, susipažinti su tvarkomais savo asmens ir atstovaujamos organizacijos duomenimis ir kaip jie yra tvarkomi, reikalauti ištaisyti, sunaikinti savo asmens arba atstovaujamos organizacijos duomenis arba sustabdyti savo asmens arba atstovaujamos organizacijos duomenų tvarkymo veiksmus, kai duomenys tvarkomi nesilaikant teisės aktų nuostatų. Esu informuotas (-a), kad duomenų valdytoja yra Agentūra. Įsipareigoju: - vykdyti reguliarią projekto įgyvendinimo stebėseną tam, kad būtų užtikrintas projekto įgyvendinimas, kaip numatyta paramos paraiškoje; - nereikalauti išmokėti paramos lėšų, jeigu padarytos išlaidos neįtrauktos į tinkamų finansuoti išlaidų sąrašą arba jei jos padarytos nesilaikant Lietuvos Respublikos žemės ūkio; - klaidingai apskaičiuotą ir pervestą į mano atsiskaitomąją sąskaitą paramos sumą ir (arba) PVM grąžinti Agentūrai; - tinkamai informuoti Agentūrą apie bet kokius pasikeitimus, nukrypimus, vykdant projektą; - šiuo projektu atstovauti kaimo gyventojų viešiesiems poreikiams ir interesams; - pranešti Agentūrai apie bet kurių duomenų, pateiktų šioje paraiškoje, taip pat apie savo rekvizitų pasikeitimus; - gavęs Agentūros sprendimą dėl paramos neskyrimo, paramos išmokėjimo sustabdymo, paramos sumažinimo, dėl paramos mokėjimo nutraukimo ir (arba) reikalavimo grąžinti paramos lėšas ar jų dalį, per sprendime nustatytą terminą įvykdyti sprendime išvardytus reikalavimus ir (arba) grąžinti paramos lėšas į sprendime nurodytą sąskaitą, o apie reikalavimų įvykdymą raštu informuoti Agentūrą; - įsipareigoju nuo paramos pagal šią paraišką gavimo momento vykdyti visus įsipareigojimus ir reikalavimus, nustatytus 2005 m. rugsėjo 20 d. Tarybos reglamente (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1), su paskutiniais pakeitimais, padarytais 2011 m. gruodžio 19 d. Europos Parlamento ir Tarybos reglamentu (ES) Nr. 1312/2011 (OL 2011 L 339, p.1), Lietuvos kaimo plėtros 2007– 2013 metų programoje, patvirtintoje 2007 m. spalio 19 d. Komisijos sprendimu Nr. C (2007) 5076, Lietuvos kaimo plėtros 2007– 2013 metų programos administravimo taisyklėse, patvirtintose Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2012, Nr. 18-830), kol projektas pagal šią paraišką bus galutinai įgyvendintas. Pasikeitus teisės aktų, reglamentuojančių paramos teikimą ir administravimą, nuostatoms, nuo pat jų įsigaliojimo dienos įsipareigoju vykdyti projektą pagal šią paraišką pagal pasikeitusių teisės aktų reikalavimus ir prisiimti visą atsakomybę už iš to kylančias pasekmes. Sutinku, kad: - informacija apie mano pateiktą paramos paraišką, nurodant pareiškėjo pavadinimą, projekto pavadinimą, paramos paraiškos kodą ir prašomą paramos sumą, būtų skelbiama Agentūros interneto svetainėje; - projekto įgyvendinimas būtų reguliariai stebimas ir tikrinamas, ir įsipareigoju tinkamai saugoti visus dokumentus, susijusius su projektu; - paramos paraiškoje pateikti duomenys būtų apdorojami ir saugomi Informacinėje sistemoje; - visa su šiuo projektu susijusi informacija būtų naudojama statistikos, vertinimo bei tyrimų tikslais.

_____________ (Pareiškėjo (juridinio asmens) vadovas ar jo įgalioto asmens pareigos)	__________ (parašas)	_______________ (vardas, pavardė)

A. V.

Pastaba. Pareiškėjo pateikti duomenys bus tvarkomi elektroniniu būdu, juos kontrolės, priežiūros ir vertinimo tikslais gali panaudoti Agentūra, Lietuvos Respublikos žemės ūkio ministerija, su EŽŪFKP administravimu susijusios Lietuvos Respublikos ir Europos Sąjungos institucijos.

_________________